Reis Archives - Voelgoedboeke
Gedrukte Boeke, Leefstyl, Reis, Voelgoedboeke
"Tydig, snaaks en nodig. 'n Verhaal van navigasie, deur twee stede, deur 'n hart. 'n Dokument vir ons tyd." – Kabous Meiring
Azille Coetzee gaan studeer in Nederland, kry 'n Nederlandse lover en besluit om in Europa aan te bly. Dis bevrydend om net een wit mens tussen talle te wees. En daars die sosiale gelykheid, die wonderlike musiekkonserte, internasionale kunsuitstallings, en wêreldbekende filosowe se praatjies wat haar passievol interesseer. Maar iets voel nie reg nie … Die vraag bly: Waar kom sy "werklik" vandaan, en waar hoort sy? In my vel is 'n uiters leesbare verhaal van identiteit, reis en liefde: intiem, eerlik en slim – met selfs 'n bietjie seks, drugs & rock 'n roll.
Soekmekaar is 'n stuk of vyftig stories waarin Dana Snyman besin oor enigiets van Donald Trump tot 'n veertigste skoolreünie. Hy vertel van sy kennismaking met Eugène Terre'Blanche en van die Bogosi-gesin van Ventersdorp wat by hom op Jacobsbaai gewoon het. Hy gesels met Jemina Meko oor Karel Schoelman se laaste dae. Hy beskryf hoe mense oor grense na mekaar probeer uitreik. Hoe ons mekaar soek en nie altyd vind nie. Menslik, roerend, harsteer én snaaks, soos net Dana Snyman kan.
In 2018, kort op die hakke van sy topverkoper-memoires oor die Spaanse Camino, Elders, en die kykNET-reeks Elders: Die Camino, skiet Erns Grundling en 'n klein TV-span 'n nuwe reeks – dié keer in Japan, die land waar die Rugbywêreldbeker in 2019 en die Olimpiese Spele in 2020 plaasvind.
Sushi en shosholoza is Erns se verslag oor hierdie reis.Tussen pelgrimstogte soos die Kumano Kodo, die Camino se sustersroete, die uitklim van Mount Fuji en onderhoude met SA rugbyspelers (en sendelinge) in Japan – ook met Dan Carter én Jake White – kry lesers nes in Elders terugflitse na Erns se jeug. Van 'n laaitie wat OP se wedstryde op die ou Boet Erasmus-stadion ademloos volg tot vandag se Erns wat in sy Brave Blossoms-trui stomgeslaan sit en kyk hoe Japan nou éintlik 'n rugbywedstryd hanteer. (Wenk: Dis nie Loftus dié nie!) Hy vier ook Halloween in Osaka, drink groentee in Kyoto en raak stil in Hiroshima se Vredespark.
Kom stap nog 'n slag saam met Erns, dié keer op die plek waar talle Suid-Afrikaners in 2019 die Bokke gaan ondersteun. Konnichiwa, Japan!